23.2.2023
EL
Επίσημη Εφημερίδα της Ευρωπαϊκής Ένωσης
L 58/223 ΚΟΙΝΟΒΟΥΛΙΟ
ΚΕΦΑΛΑΙΟ 3 2 — ΕΜΠΕΙΡΟΓΝΩΜΟΣΥΝΗ ΚΑΙ ΠΛΗΡΟΦΟΡΙΕΣ: ΑΠΟΚΤΗΣΗ, ΑΡΧΕΙΟΘΕΤΗΣΗ, ΠΑΡΑΓΩΓΗ ΚΑΙ ΔΙΑΔΟΣΗ (συνέχεια)
321
(συνέχεια) — τις υποχρεώσεις του Ευρωπαϊκού Κοινοβουλίου που απορρέουν από διεθνείς και διοργανικές συμφωνίες συνεργασίας, συμπεριλαμβανομένης της συνεισφοράς του Ευρωπαϊκού Κοινοβουλίου στην οικονομική δαπάνη που συνδέεται με τη διαχείριση των ιστορικών αρχείων της Ένωσης σύμφωνα με τον κανονισμό (ΕΟΚ, Ευρατόμ) αριθ.
354/83 του Συμβουλίου. — τις δαπάνες του Ευρωπαϊκού κόμβου επιστημονικών μέσων ενημέρωσης, οι λειτουργίες του οποίου θα είναι υπό την επίβλεψη της Επιτροπής για το Μέλλον της Επιστήμης και της Τεχνολογίας του Ευρωπαϊκού Κοινοβουλίου, με σκοπό την ενίσχυση της αλληλεπίδρασης μεταξύ του Ευρωπαϊκού Κοινοβουλίου, της επιστημονικής κοινότητας και των μέσων ενημέρωσης, ειδικά για την προαγωγή της δικτύωσης, της κατάρτισης και της διάδοσης της γνώσης.
Οι εν λόγω δαπάνες περιλαμβάνουν, για παράδειγμα: — τη διοργάνωση δραστηριοτήτων και τη διαχείριση των δαπανών (συμπεριλαμβανομένων των εξόδων ταξιδίου, στέγασης και εστίασης) που σχετίζονται με τις προσκλήσεις σε δημοσιογράφους, συμφεροντούχους και άλλους εμπειρογνώμονες για την κάλυψη των σχετικών δραστηριοτήτων, — τη δημιουργία και διατήρηση δικτύων στο σημείο τομής Ευρωπαϊκού Κοινοβουλίου, επιστημονικής κοινότητας και Τύπου, — τη διοργάνωση σεμιναρίων, συνεδρίων και εκπαιδευτικών κύκλων σχετικά με τις τρέχουσες επιστημονικές και τεχνολογικές εξελίξεις και θέματα, καθώς και σχετικά με τον χαρακτήρα και την αποτελεσματικότητα της επιστημονικής δημοσιογραφίας, — την αξιοποίηση της εμπειρογνωμοσύνης και της ανάλυσης που παρέχουν το πανεπιστήμιο, τα μέσα μαζικής ενημέρωσης και άλλες πηγές του επιστημονικού και τεχνολογικού χώρου προς όφελος των αρμοδίων χάραξης πολιτικής και των πολιτών, — την ευρύτερη διάθεση και διάδοση της έρευνας στο επιστημονικό και τεχνολογικό πεδίο αλλά και άλλου σχετικού υλικού του Ευρωπαϊκού Κοινοβουλίου μέσω έντυπων, οπτικοακουστικών και λοιπών διαύλων, — τη διαμόρφωση τεχνικών και μεθόδων για την αύξηση της ικανότητας προσδιορισμού και διάδοσης των αξιόπιστων πηγών ενημέρωσης στο επιστημονικό και τεχνολογικό πεδίο, — την υποστήριξη της εγκατάστασης, αναβάθμισης και χρήσης τεχνικού εξοπλισμού τελευταίας τεχνολογίας και υποδομής των μέσων ενημέρωσης προς όφελος ενός τέτοιου διαλόγου, — την εδραίωση στενότερης συνεργασίας και γενικότερα τη σύσφιγξη των σχέσεων μεταξύ Ευρωπαϊκού Κοινοβουλίου, μέσων ενημέρωσης, πανεπιστημίων και ερευνητικών κέντρων, που θα περιλαμβάνει τη δημοσιογραφική ανάδειξη του ρόλου και του έργου του ευρωπαϊκού κόμβου επιστημονικών μέσων ενημέρωσης, καθώς και της προσβασιμότητάς του από τους πολίτες.
Η πίστωση αυτή μπορεί επίσης να χρησιμοποιηθεί για τη στήριξη του διαλόγου του Ευρωπαϊκού Κοινοβουλίου με την ακαδημαϊκή κοινότητα, τα μέσα ενημέρωσης, τις ομάδες προβληματισμού και τους πολίτες, όσον αφορά τις εργασίες διερεύνησης προοπτικών σχετικά με τις μακροπρόθεσμες τάσεις που αντιμετωπίζουν οι αρμόδιοι για τη λήψη αποφάσεων στην Ευρωπαϊκή Ένωση, τόσο στον τομέα της επιστήμης όσο και ευρύτερα, μέσω σεμιναρίων, δημοσιεύσεων και άλλων δραστηριοτήτων που αναφέρονται ανωτέρω.
Το ποσό των εσόδων με ειδικό προορισμό, σύμφωνα με το άρθρο 21 παράγραφος 3 του δημοσιονομικού κανονισμού, εκτιμάται σε 100 ευρώ.
Νομικές βάσεις Κανονισμός (ΕΟΚ, Ευρατόμ) αριθ.
354/83 του Συμβουλίου, της 1ης Φεβρουαρίου 1983, για το άνοιγμα στο κοινό των ιστορικών αρχείων της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας (ΕΕ L 43 της 15.2.1983, σ.
1).